ΓΡΑΠΤΗ ΕΡΩΤΗΣΗ P-2849/02

υποβολή: Bart Staes (Verts/ALE) προς την Επιτροπή

(4 Οκτωβρίου 2002)

Θέμα: Η αναγνώριση της δασικής περιοχής La Pouppe ως βιοτόπου

Βάσει της οδηγίας για την προστασία των φυσικών βιοτόπων (92/43/ΕΟΚ(1)) και της οδηγίας για τα πτηνά (79/409/ΕΟΚ(2)), η Ευρωπαϊκή Επιτροπή ενέκρινε ένα δίκτυο Natura 2000). Το εν λόγω δίκτυο αποτελείται από ευρωπαϊκές ζώνες στις οποίες η προστασία και η διατήρηση της βιοπικοιλότητας της πανίδας και της χλωρίδας συνιστούν μείζονα προτεραιότητα.

Στο Βέλγιο, η Βαλλονία και η Φλάνδρα έχουν συγκεκριμένα προτείνει δύο βιοτόπους:

- η Βαλλονία, το δάσος του Pottelberg,

- η Φλάνδρα, το δάσος του Brakel (1996)

Κατάπληξη προκαλεί ωστόσο η διαπίστωση ότι η Βαλλονία δεν καταχώρησε ως βιότοπο το δάσος La Houppe (το οποίο βρίσκεται στην ίδια ζώνη με τα δύο προηγούμενα), πράγμα που σημαίνει ότι οι προσπάθειες που καταβάλλει η Ευρωπαϊκή Επιτροπή εκμηδενίζονται λόγω του κατακερματισμού. Τα προστατευόμενα είδη δεν μπορούν να επιβιώσουν στην περιοχή αυτή παρά μόνο εφόσον τα διάφορα δάση θεωρηθούν ως ένα ενιαίο σύνολο. Για ορισμένα μάλιστα είδη, η προϋπόθεση αυτή είναι επιτακτική.

Παράλληλα, διαπιστώνεται ότι το δάσος La Houppe χρησιμοποιείται εδώ και πολλά χρόνια ως χώρος εναπόθεσης απορριμμάτων από την εταιρεία Fort-Labiau. Προσφάτως, η επιχείρηση αυτή ζήτησε δεκαετή παράταση της άδειας χρήσης του περιβάλλοντος για την απόθεση απορριμμάτων. Όπως αποκαλύπτουν οι πραγματοποιηθείσες αναλύσεις που περιλαμβάνονται στην έκθεση αξιολόγησης των περιβαλλοντικών επιπτώσεων, τόσο οδροφόρος ορίζων όσο και τα ύδατα επιφανείς έχουν μολυνθεί σοβαρά από πολυάριθμες χημικές ουσίες. Αφότου εγκρίθηκε η οδηγία για τη διατήρηση των φυσικών βιοτόπων και της άγριας πανίδας και χλωρίδας, η κατάσταση στην περιοχή αυτή έχει επιδεινωθεί αισθητά. Πράγματι, ο χώρος απόθεσης απορριμμάτων συνιστά ένα ρήγμα που πλήττει περίπου 20 εκτάρια δασικής περιοχής. Σε μερικές δεκάδες μόνο μέτρα από το δάσος του Brakel έχει κατασκευασθεί δρόμος τοπόστρωμα του οποίου αποτελείται από απορρίμματα.

Μπορεί να αναφέρει η Επιτροπή εάν, έχονταςπόψη τις διατάξεις της οδηγίας σχετικά με τη διατήρηση των φυσικών βιοτόπων και της άγριας πανίδας και χλωρίδας, καθώς και της οδηγίας για τα πτηνά, συνιστούν επαρκή αποδεικτικά στοιχεία προκειμένου να κινηθεί διαδικασία διμερούς διαβούλευσης μεταξύ της Επιτροπής και του ενεχομένου κράτους μέλους, σύμφωνα με το άρθρο 5, παράγραφος 1·

Μπορεί να αναφέρει η Επιτροπή εάν έχουν ανασταλεί μετά το καλοκαίρι οι κοινοτικές πιστώσεις για τα διαρθρωτικά ταμεία της Βαλλονίας, λόγω τηςποβολής ελλιπών καταλόγων βιοτόπων· Δεν κρίνεται ως εκ τούτου σκόπιμο να περιληφθεί στον κατάλογο αυτό και η δασική περιοχή La Houppe;

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(25 Οκτωβρίου 2002)

Η προβλεπόμενη στο άρθρο 5 παράγραφος 1 της οδηγίας 92/43/ΕΟΚ(1) διαδικασία διμερούς συνεννόησης στην οποία αναφέρεται το Αξιότιμο Μέλος του Κοινοβουλίου εφαρμόζεται μόνο σε εξαιρετικές περιπτώσεις όταν η Επιτροπή διαπιστώσει ότι δεν έχει περιληφθεί στον κατάλογο των τόπων που πρότεινε ένα κράτος μέλος, ένας τόπος στον οποίοπάρχει τύπος φυσικού οικοτόπου ή είδος προτεραιότητας ενώ, βάσει πρόσφορων και αξιόπιστων επιστημονικών πληροφοριών, φαίνεται απαραίτητη η διατήρηση του εν λόγω τύπου φυσικού οικοτόπου προτεραιότητας ή η επιβίωση του εν λόγω είδους προτεραιότητας. Στη συγκεκριμένη περίπτωση που αναφέρει το Αξιότιμο Μέλος του Κοινοβουλίου, η Επιτροπή δεν διαθέτει επαρκή επιστημονικά στοιχεία που να συνηγορούνπέρ της ανάγκης εφαρμογής της προαναφερόμενης διαδικασίας.

Όσον αφορά την πρόταση χαρακτηρισμού του δάσους La Houppe ως τόπου κοινοτικής σημασίας δυνάμει του άρθρου 4 παράγραφος 1 της οδηγίας 92/43/ΕΟΚ, η Επιτροπή δεν έχει λάβει ακόμη την επίσημη ανακοίνωση του νέου καταλόγου των τόπων που ενέκρινε η κυβέρνηση της Βαλλονίας στις 27 Σεπτεμβρίου 2002. Δεν είναι συνεπώς σε θέση να εξακριβώσει κατά πόσο η κυβέρνηση της Βαλλονίας έχει προτείνει το δάσος La Houppe ως ενδεχόμενο τόπο κοινοτικής σημασίας δυνάμει της οδηγίας 92/43/ΕΟΚ. Πέραν τούτου, αξίζει να επισημανθεί ότι το κράτος μέλος οφείλει να εφαρμόσει τα κριτήρια επιλογής του παραρτήματος ΙΙΙ της εν λόγω οδηγίας. Αυτά καλύπτουν ιδίως πτυχές σχετικές με την αντιπροσωπευτικότητα, την έκταση και το βαθμό διατήρησης των φυσικών οικοτόπων πουπάρχουν στονπό εξέταση τόπο, καθώς και κριτήρια που αφορούν τους πληθυσμούς των ειδών που είναι παρόντα στην συγκεκριμένη περιοχή. Στο πλαίσιο της εφαρμογής των κριτηρίων αυτών, το κράτος μέλος έχει κάποια διακριτική ευχέρεια. Από τα στοιχεία που την έχει διαβιβάσει το Αξιότιμο Μέλος του Κοινοβουλίου, η Επιτροπή δεν είναι σε θέση να κρίνει κατά πόσο η κυβέρνηση της Βαλλονίας έχει κάνει κατάχρηση της διακριτικής της ευχέρειας κατά την εφαρμογή των κριτηρίων επιλογής των τόπων σε περίπτωση που δεν έχει προτείνει την εν λόγω περιοχή ως τόπο κοινοτικής σημασίας

Η Επιτροπή μόλις έλαβε καταγγελία σχετικά με την εκμετάλλευση ενός κέντρου τεχνικής ταφής αποβλήτων στονπό εξέταση τόπο. Στο πλαίσιο αυτό, είναι δυνατόν να ζητήσει από την κυβέρνηση της Βαλλονίας να της διαβιβάσει στοιχεία που να αποδεικνύουν την τήρηση των διατάξεων του άρθρου 6 παράγραφος 3 της οδηγίας 92/43/ΕΟΚ όσον αφορά την αξιολόγηση των επιπτώσεων διαφόρων σχεδίων ή έργων στους προστατευόμενους δυνάμει της οδηγίας τόπους.

Η Επιτροπή μπορεί να επιβεβαιώσει ότι το αρμόδιο για την περιφερειακή πολιτική μέλος της απηύθυνε επιστολή στις 14 Ιουνίου 2001 προς τον πρωθυπουργό της περιφέρειας της Βαλλονίας για να του γνωστοποιήσει την απόφασή της να ζητήσει από τιςπηρεσίας της Γενικής Διεύθυνσης Περιφερειακής Πολιτικής να αναστείλουν τις πληρωμές για δύο μέτρα που ενιαίου εγγράφου προγραμματισμού Objectif 1 Hainaut 2000-2006, τα οποία είναι δυνατόν λόγω των ενδεχόμενων επιπτώσεών τους στην περιοχή να προκαλέσουν ζημίες σε ορισμένους τόπους του Natura 2000. Η αναστολή αυτή θα αρθεί μόλις η περιφέρεια της Βαλλονίας ανακοινώσει τον κατάλογο των τόπων Natura 2000 στην Επιτροπή.

(1) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας.